钦定古今图书集成/明伦汇编/官常典/第289卷 > 辽
## 钦定古今图书集成/明伦汇编/官常典/第289卷 > 辽

辽制，大惕隐诸司，掌皇族之政教，及设南面朝官。始
置宗正寺，有卿、少卿等员。

按《辽史百官志》：太祖神册六年，诏正班爵。至于太宗，
兼制中国，官分南北，以国制治契丹，以汉制待汉人。
国制简朴，汉制则沿名之风固存也。大惕隐司，太祖
置，掌皇族之政教。兴宗重熙二十五年，耶律义先拜
惕隐，戒族人曰：“国家三父房最为贵族，凡天下风化
之所自出，不孝不义，虽小不可为。”其妻晋国长公主
之女，每见中表，必具礼服，义先以身率先，国族化之。
辽国设官之实，于此可见。太祖有国，首设此官。其后
百官择人，必先宗姓。

惕隐。亦曰《梯里己》。

知惕隐司事。

惕隐司事。

肃祖长子洽眘之族在五院司，叔子葛剌、季子洽礼，
及懿祖仲子帖剌、季子袅古直之族皆在六院司。此
五房者，谓之“二院皇族。”元祖伯子麻鲁无后，次子岩
木之后曰“孟父房”，叔子释鲁曰“仲父房”，季子为德祖。
德祖之元子，是为太祖天皇帝，谓之“横帐。”次曰剌葛，
曰迭剌，曰寅底石，曰安端、曰苏，皆曰季父房。此一帐、
三房谓之“四帐。”皇族二院治之，以北、南二王四帐治
之，以大内惕隐司，皆统于大惕隐司。

“大内惕隐、司堂、皇族四帐”之政教。

《大内惕隐》。

知“《大内惕隐》事。”

大内惕隐都监。

大横帐常衮司。掌太祖皇帝后九帐皇族之事横帐常衮，亦曰“横帐敞稳。”

横帐太师。

横帐太保。

横帐司空。

横帐郎君。

横帐知事。

孟父族帐常衮司。掌蜀国王岩木房族之事。

“仲父族帐”常衮司常、隋国王释鲁房族之事。

季父族帐常衮司。掌德祖皇帝三房族之事。

四帐都详稳司。掌四帐军马之事。

都详稳。

都监。

《将军》本名《敞史》。

小将军。

横帐详稳司。

孟父帐详稳司。

仲父帐详稳司。

季父帐详稳司。

《舍利司》。掌皇族之军政。

舍利详稳。

舍利都监。

舍利将军。

舍利小将军。

舍利。

梅里。

“亲王国”，官制未详。

王府近侍：

王府祇候。

大东丹国，中台省。太祖天显元年置。乾亨元年圣宗
省。

左大相。

右大相。

左次相。

右次相。

王子院。掌王子各帐之事。

王子太师。

王子太保。

王子司徒。

王子司空。

王子班郎君。

“南面朝官”，　辽有北面朝官矣，既得燕、代十有六州，
乃用唐制，复设南面三省、六部、台、院、寺、监、诸卫、东宫
之官。

宗正寺《职名总目》：职在大惕隐司。

卿。

丞。

主簿。

### 太祖二年始置惕隐典族属

按《辽史太祖本纪》：“二年春正月辛巳，始置惕隐，典族
属，以皇弟撒剌为之。”